ໜ້າທີລວມຂອງສູນ ICT
- ຄົ້ນຄວ້າຜັນຂະຫຍາຍແນວທາງນະໂຍບາຍ, ກົດລະບຽບ, ມະຕິ, ຄໍາສັ່ງຂອງພັກ, ກົດໝາຍຂອງລັດ, ທິດທາງ,ແຜນການ ແລະ ຍຸດທະ ສາດຂອງພະແນກສຶກສາທິການ ແລະ ກິລາ ເພື່ອສ້າງແຜນພັດທະນາວຽກງານ ICT ສໍາລັບການສຶກສາ ແລະ ກິລາ;
- ສ້າງ ແລະ ປັບປຸງນິຕິກຳ, ລະບຽບການ ແລະ ມາດຕະຖານ ໃນການຄຸ້ມຄອງວຽກງານ ICT ສຳລັບການສຶກສາ ແລະ ກິລາ;
- ສ້າງຄວາມເຂັ້ມແຂງທາງດ້ານ ICT ໃຫ້ແກ່ຄູ ແລະ ບຸກຄະລາກອນ ໃນຂະແໜງການສຶກສາທິການ ແລະ ກິລາ ໂດຍສົມ ທົບກັບພາກ ສ່ວນກ່ຽວຂ້ອງ;
- ພັດທະນາ, ຄຸ້ມຄອງ ແລະ ນໍາໃຊ້ ICT ສໍາລັບການຄຸ້ມຄອງບໍລິຫານ, ການຮຽນ-ການສອນ ແລະ ການຄົ້ນຄ້ວາວິໄຈຂອງຂະແໜງການສຶກສາ ແລະ ກິລາ;
- ໃຫ້ບໍລິການດ້ານວິຊາການ ICT ສໍາລັບການສຶກສາ ແລະ ກິລາ ແກ່ບັນດາສະຖານການສຶກສາ, ຂະແໜງການອື່ນໆ ທັງ ພາກລັດ ແລະ ເອກກະຊົນ;
- ກວດກາ, ຕິດຕາມ, ປະເມີນຜົນ ແລະ ສະຫຼຸບລາຍງານ ການຈັດຕັ້ງປະຕິບັດວຽກງານຂອງຕົນ ໃນແຕ່ລະໄລຍະ;
- ປະຕິບັດວຽກງານອື່ນໆ ຕາມການມອບໝາຍຂອງຫົວໜ້າພະແນກ.
ຂອບເຂດສິດ
- ສະເໜີແຜນການ ແລະ ງົບປະມານເພື່ອພັດທະນາວຽງການທີ່ຕົນຮັບຜິດຊອບຫົວໜ້າພະແນກ;
- ສະເໜີຫົວໜ້າພະແນກພິຈາລະນາ, ອະນຸມັດ, ປັບປຸງ, ສ້າງຕັ້ງ ຫຼື ຍົກເລີກບັນດານິຕິກໍາກ່ຽວກັບກັານຄຸ້ມຄອງການສຶກສາ ແລະ ກິລາທີ່ບໍ່ສອດຄ່ອງກັບວຽກງານຂອງຕົນ;
- ຄຸ້ມຄອງ, ນໍາໃຊ້ງົບປະມານ, ວັດຖຸ, ຊັບສິນ, ກອງທຶນ, ທຶນຊ່ວຍເຫຼືອປະເພດຕ່າງໆ ຕາມການອະນຸມັດຂອງຫົວໜ້າພະແນກ;
- ປະຕິບັດວຽກງານອື່ນຕາມການມອບໝາຍຂອງຫົວໜ້າພະແນກ.